**AGENȚIA PENTRU PROTECȚIA MEDIULUI ILFOV**

Nr. **10063**/

**DECIZIA ETAPEI DE ÎNCADRARE**  
**Nr. din**

Ca urmare a solicitării de emitere a acordului de mediu adresate de **GIDIUTA DANIEL reprezentant al ANDREIOTI COM IMPEX SRL** cu sediul in judet Ilfov, comuna Ganeasa, înregistrată la APM Ilfov cu nr. 10063/18.05.2022, cu completarile ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale

protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, cu modificarile si completarile ulterioare,

autoritatea competentă pentru protecţia mediului APM Ilfov decide, ca urmare a consultărilor desfăşurate în cadrul şedinţei Comisiei de Analiză Tehnică din data de 06.12.2023, că proiectul ***„*Reparare si asfaltare cale de acces dig – calugar, deversor*”*** propus incomuna Stefanestii de Jos – Dig (C1), calugar (C2), deversor (C3), nr. cad. 517 – C1,C2,C3, judetul Ilfov, nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apă.

Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul nu se incadreaza in prevederile Legii nr. 292/2018, anexa nr. 1;

b) proiectul se incadreaza in prevederile anexei 2 la Legea nr. 292/2018, la punctul pct. 13 a - Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

c). titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d). lipsa observațiilor din partea publicului interesat;

**II. Motivele pe baza carora s-a stabilit neefectuarea evaluarii adecvate sunt următoarele:**

1. proiectul propus nu intră sub incidența art. 28 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

Investiția propusă nu necesită elaborarea studiului de evaluare a impactului asupra corpurilor de apă, conform Adresei nr. 11790/05.12.2023 emisă de A.N. “APELE ROMÂNE” - Administrația Bazinală de Apă ARGEȘ-VEDEA-Sistemul de Gospodărire a Apelor Ilfov –București.

**1. Caracteristicile proiectului:**

1.1. Descrierea proiectului:

Proiectul conta in repararea si modernizarea caii de acces constituite din constructiil industrial-edilitare existente dig, calugar, deversor aflate din capatul estic al terenului cu nr. Cad 517 – identificat ca Balta Cretuleasca. Astfel, se vor face verificari si reparatii acolo unde va fi cazul, dupa care calea de acces va fi amenajata si asfaltata. Drumul rezultat va avea o latime medie de 4.5 metri si o lungime de 149.40m, cu zone mai largi in apropierea racordurilor cu drumurile existente (in Nord si Sud). Se va pastra planeiatate drumului si declivitatea din capatul Nordic cu scopul de a ajuta deversarea apelor in mod eficient in cazul debitelor mult crescute. Suprafata totala asfaltata de va fi de aprox 672.3 mp.

Zona asfaltata nu afecteaza lucrarile existente de drum de exploatare, golire de fund si canal lateral de preaplin, intrucat acestea nu se intersecteaza si nu se influenteaza una pe cealalta.

Utilitati :

**Situaţia existentă:**

Coronamentul barajului este amenajat ca drum comunal. Starea drumului este deteriorată, fiind necesare lucrări de refacere a căii de rulare în concordanţă cu lucrările de reabilitare ce vor fi executate pe restul drumului comunal.

Caracteristicile barajului lacului de acumulare Creţuleasca:

| Denumirea caracteristicilor | UM | Valori |
| --- | --- | --- |
| Baraj |  |  |
| Lungime baraj omogen din pământ | m | 160,00 |
| Lăţime coronament baraj balastat, circulabil | m | 6,00 |
| Înălţime maximă baraj | m | 4,63 |
| Nivel coronament | mdMN75 | 80,95 |
| Nivel normal de retenţie NNR | mdMN75 | 79,40 |
| Nivel minim de exploatare | mdMN75 | 77,40 |
| Cotă talveg (golire de fund) | mdMN75 | 76,32 |

**Situaţia propusa:**

Scopul lucrărilor proiectate prezentate spre avizare îl reprezintă lucrări de reparare şi asfaltare drum de acces dig – călugăr, deversor (coronament baraj Creţuleasca).

**LUCRĂRI PROIECTATE:**

**Refacerea drumului de acces**:

- executarea lucrărilor de terasamente pentru obţinerea elementelor longitudinale

- curăţarea zonei aferente lucrărilor de asfaltare de materiale existente - pietriş

- aşternerea unui strat de 5-7 cm strat anti contaminant de nisip – STAS 6400/84

- aşternerea unui strat de geotextil densitate min 300 gr/mp SR EN 15382/2013

- aşternerea unui strat de 15-20 cm de fundaţie din balast – STAS 6400/84

- realizarea fundaţiei din beton clasa 8/10 de 15x30 cm pentru borduri

- instalarea bordurilor prefabricate 20x25 cm la distanţa de aprox. 1 m între ele

- aşternerea foliei de polipropilenă rol de Kraft – SR EN 15382/2013

- aşternerea a 20 cm balast stabilizat cu ciment – SR EN 10413/1-87:10473/2-86

- aşternerea a 5-6 cm strat de legătură din binder de criblură tip BA, 4 leg 50/70 cu aditivi de adezitivitate SR 13108 1/8/2006

**Execuţie descărcător de ape mari**, amplasat pe malul stâng, ce va fi de tip *„canal lateral de tip trecere prin vad”*, cu o secţiune trapezoidală şi cu următoarele caracteristici:

- lăţimea radierului (la bază) : 15,00 m

- cota radierului : 79,80 mdMN75

- pantă taluz mal drept : 1:20

- proiecţia pe orizontală a taluzului mal drept : 22,00 m

- pantă taluz mal stâng : 1:33

- proiecţia pe orizontală a taluzului mal stâng : 16,61 m

**Descărcătorul de ape mari propus va avea cota pragului la 79,80 mdMN75, cu 0,40 m peste NNR şi 1,15 m sub cota coronamentului.**

Pe lăţimea radierului de 15 m, plus 5,00 m de o parte şi de alta a acestuia (total 25 m), se va betona sau asfalta suprafaţa canalului, în amonte şi aval de drumul asfaltat.

La extremitatea aval a canalului se va executa o rizbermă mobilă din anrocamente sau blocuri de beton rezultate din demolări.

**Execuţie golire de suprafaţă (de preaplin),** amplasată la extremitatea de la malul drept al barajului, ce va fi formată dintr-o conductă din beton cu Dn=600 mm. În amonte este construită o cameră de încărcare din beton armat. Pragul golirii de preaplin este situat la cota de 79,10 mdMN75.

**Dezafectare conductă de preaplin existentă la malul stâng**

Capacitatea maximă de evacuare a descărcătorului de ape mari, la nivelul coronamentului de 80,95 mdMN75, va fi de 52,00 m3/s.

***Concluziile desprinse din Expertiza întocmită de dr.ing. STAN HĂPĂU-PETCU:*** *Calculele de atenuare a undelor de viitură în acumularea Creţuleasca au condus la următoarele rezultate:*

*- viitura de calcul conduce la un nivel maxim în acumulare de 80,60 mdMN75, cu 35cm sub cota coronamentului, golirea de fund fiind cu vaneţii la NNR, cu curgerea apei peste aceştia;*

*- viitura de verificare conduce la un nivel maxim în acumulare de 80,76 mdMN75, cu 19 cm sub cota coronamentului, golirea de fund fiind complet deschisă.*

***Uvrajele barajului acumulării Creţuleasca tranzitează în aval cele două debite fără să afecteze structura barajului.***

***Cota coronamentului barajului, după asfaltarea acestuia, va fi la 80,95 mdMN, pe toată lungimea barajului.***

*1.2. Cumularea cu alte proiecte:* nu este cazul..

*1.3. Utilizarea resurselor naturale:* nu este cazul.

*1.4. Productia de deseuri:*

Deseurile generate pe perioada de construire vor fi colectate separat intr-un spatiu special amenajat si eliminate sau valorificate, dupa caz, prin operatori autorizati.

In perioada de functionare, deseurile vor fi colectate separat intr-un spatiu special amenajat, de unde vor fi preluate operatori economici autorizati, pe baza de contract.

Deseurile produse vor fi predate agentilor economici specializati in eliminarea / valorificarea lor.

*1.5. Emisii poluante, zgomot si alte surse de disconfort:* pe perioada executiei lucrarilor emisii vor consta in principal in praf din activitatea de transport, precum si zgomot rezultat din operatiile de construire si din exploatarea utilajelor.

**Masuri pentru limitarea emisiilor de poluanti in aer si zgomotului:**

În perioada de execuție, impactul proiectului asupra factorului de mediu aer constă în generarea de emisii de către utilajele utilizate. Ca urmare vor fi luate toate măsurile în vederea limitarii generarii de praf de catre prestatorul lucrărilor de execuție care va avea în vedere ca utilajele utilizate sa fie corespunzatoare din punct de vedere tehnic și sa nu genereze noxe peste limitele admise. Substantele poluante pentru atmosfera se vor încadra în valorile limita ale emisiilor stabilite de Ord. MAPM nr. 462/1993 cu modificările și completările ulterioare coroborat cu Legea. nr. 104/2011;

Nivelul de zgomot rezultat in perioada de functionare se va incadra in limitele admise pentru functiunea existenta in zona, conform SR 10009/2017.

Se vor respecta de asemenea prevederile Ord. MS nr. 119/2014 privind aprobarea Normelor de igienă și sănătate publică privind mediul de viata al populatiei cu modificarile și completarile ulterioare.

**2. Localizarea proiectului:**

2.1. Utilizarea existentă a terenului: conform Certificatului de Urbanism nr. 86 din 31.03.2022 emis de Primaria comunei Stefanestii de Jos, terenul este situat in intravilanul comunei Stefanestii de Jos, functiunea zonei: Regimul economic: folosinta actuala – constructii industriale si edilitare pentru imobilele obiectiv al documentatiei si ape statatoare pentru terenul ce le integreaza – Balta Cretuleasca, Regimul tehnic: teren si bazin piscicol – ape statatoare – stabile cu declivitate in zona capatul nordic al digului. Obiectivul proiectului este repararea si modernizarea caii de acces constituite de constructii industrial – edilitare existente dig, calugar, deversor aflate in capatul estic al terenului cu nr. 517 – identificat ca balta Cretuleasca, conform PUG Stefanestii de Jos, aprobat cu H.C.L. nr. 22/2011.

2.2. relativa abundenţă a resurselor naturale din zonă, calitatea şi capacitatea regenerativă a acestora: proiectul nu are impact asupra resurselor naturale din zona;

2.3. capacitatea de absorbţie a mediului, cu atenţie deosebită pentru:

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc.: nu este cazul;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potential:** se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

a) extinderea impactului:aria geografică şi numărul persoanelor afectate: nu este cazul;

b) natura transfrontalieră a impactului: nu este cazul;

c) mărimea şi complexitatea impactului: redusa;

d) probabilitatea impactului: redusă, în timpul realizării lucrărilor de construcţii;

e) durata, frecvenţa şi reversibilitatea impactului: redus în perioada desfăşurării lucrărilor de execuţie şi impact redus în timpul utilizarii imobilului.

**4. Conditiile de realizare a proiectului:**

**-** Investiţia şi organizarea de şantier se vor realiza în condiţiile impuse prin Certificatul de urbanism nr. 86 din 31.03.2022 emis de Primaria comunei Stefanestii de Jos, precum si prin avizele sau acordurile emise de instituţiile menţionate în acesta.

- Se vor respecta conditiile impuse, conform Regulamentului P.U.G. Stefanestii de Jos, aprobat cu H.C.L. Stefanestii de Jos, nr. 22/2011.

- Se vor respecta prevederile O.U.G. nr. 195/2005 privind protectia mediului cu modificarile si completarile ulterioare.

-Pe durata execuţiei lucrărilor se vor lua măsuri pentru respectarea legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr.1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).

- Se vor respecta prevederile Legii nr. 104/2011, cu completarile si modificarile ulterioare, privind calitatea aerului inconjurator.

- Se vor respecta prevederile Ordinului nr. 756/1997 cu privire la factorul de mediu sol.

- Gospodărirea materialelor de construcţie se va realiza numai în limita terenului deţinut, fără deranjarea vecinătăţilor.

- Se vor respecta prevederile O.U.G. nr. 92/2021 privind regimul deseurilor modificat si completat.

- Se vor respecta prevederile Legii nr. 123/2020 pentru modificarea și completarea Ordonanței de urgență a Guvernului nr. 195/2005 privind protecția mediului.

- Se vor respecta prevederile Legii nr. 121/2020 pentru modificarea art. 11 alin. (3) din Legea nr. 50/1991 privind autorizarea executării lucrărilor de construcţii.

* Se vor lua măsuri de protecţie antifonică în zona de lucru a şantierului.
* Se vor respecta prevederile Ordinului nr. 119/2014 emis de Ministerul Sănătăţii cu modificarile si completarile ulterioare.
* Se vor respecta prevederile Legii nr. 61/1991, modificata, privind sanctionarea faptelor de incalcare a unor norme de convietuire sociala, a ordinii si linistii publice.

- Se vor amplasa panouri de informare a cetăţenilor asupra viitoarelor construcţii şi modificări ale zonei, asigurându-se protecţia circulaţiei pietonale şi auto în zonă.

- Deşeurile şi materialele rezultate din activitatea de construcţie şi montaj vor fi obligatoriu îndepărtate din zonă pe baza unui contract încheiat cu un prestator autorizat. Este interzisă depozitarea necontrolată a deşeurilor rezultate.

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora.În cazul unor poluări accidentale se vor lua măsuri pedoameliorative.

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia.

- La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie.

- Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste constructiile, parcarile si necesarul de spatiu verde.

- Se va respecta legislatia de urbanism in vigoare.

- Se va amenaja si intretine spatiul verde din incinta.

- Se vor respecta prevederile Legii apelor nr. 107/1996 cu modificările și completările ulterioare.

- Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii. În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluata.

- In situatia in care se vor semnala disconforturi create vecinatatilor, activitatea va fi sistata pana la remedierea acestora.

- Se va obține și se va respecta avizul de gospodărire a apelor emis de A.N. ”Apele Române” Administrația Bazinală de Apă Argeș-Vedea. In cazul în care soluția de alimentare cu apă/evacuare ape uzate din avizul emis de Apele Române, nu corespunde cu soluția prevazută în prezentul act emis de către APM ILFOV, atunci titularul are obligația de a solicita revizuirea prezentului act de reglementare.

Pentru legalitatea si autenticitatea documentelor depuse la dosar se face raspunzator titularul proiectului. Conform art. 21, alin.(4) din OUG. 195/2005 privind protectia mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

   Conform prevederilor Legii nr. 292/2018:

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

          Conform prevederilor Legii nr. 292/2018:

    - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare.

    Prezentul act de reglementare stabileste conditiile de realizare a proiectului din punct de vedere al protectiei mediului. Alte conditii privind implementarea proiectului vor fi impuse de institutiile/autoritatile cu atributii in domeniu.

In cazul in care proiectul nu se incadreaza in functiunea zonei, decizia de emitere/respingere a aprobarii de dezvoltare revine autoritatii administratiei publice locale.

Nerespectarea prevederilor prezentului act de reglementare se sancţionează conform prevederilor legale în vigoare

Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.

Draftul deciziei etapei de încadrare a fost afisat spre consultare pe site APM Ilfov: [www.apmif.anpm.ro](http://www.apmif.anpm.ro).

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**DIRECTOR EXECUTIV,**

**Alina Laura POSTEIU**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Corina Ecaterina NECULA-CIOCHINĂ | Șef Serviciu A.A.A., | 14.02.2024 |  |
| Întocmit: Valeria Victoria ŞTEFAN | Consilier superior | 14.02.2024 |  |